الفول واللحمه عن موضوع الفول واللحمه صرح مصدر قال مسئول ان الطب اتقدم جداً والدكتور محسن بيقول ان الشعب المصري خصوصاً من مصلحته يقرقش فول حيث الفول المصري عموماً يجعل من بني ادم غول والبروتين الكامن طيه نادر زيه في ايها فول تاكل فخده فى ربع زكيبه والدكتور محسن مسئول يديك طاقه وقوه عجيبه تسمن جداً تبقى مهول لحمه نباتي ولا في الحاتي تاكل قدره تعيش مستور ثم اضاف الدكتور محسن ان اللحمه دي سم أكيد بتزود أوجاع المعده وتعود على طولة الايد و تنيم بني ادم اكتر و تفرقع منه المواعيد واللي بياكلو اللحمة عموماً هيخشو جهنم ده أكيد يادكتور محسن يا مزقلط يا مصدر يا غير مسئول حيث ان انتو عقول العالم والعالم محتاج لعقول ما رأى جنابك وجنابهم فيه واحد مجنون بيقول احنا سيبونا نموت باللحمه وانتو تعيشو وتاكلو الفول مارأيك ياكابتن محسن مش بالزمه كلام معقول